Document ID: 32014R0726

REGOLAMENT TA' IMPLIMENTAZZJONI TAL-KUMMISSJONI (UE) Nru 726/2014
tat-30 ta' Ġunju 2014
li jemenda r-Regolament tal-Kunsill (KE) Nru 992/95 fir-rigward tal-kwoti tariffarji tal-Unjoni ġdida għal aringi ppreparati li joriġinaw fin-Norveġja
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 992/95 tad-10 ta' April 1995 li jintroduċi u li jipprovdi għall-amministrazzjoni tal-kwoti tat-tariffi tal-Komunità għal ċerti prodotti tas-sajd u tal-agrikoltura li joriġinaw fin-Norveġja (1), u b'mod partikolari l-Artikolu 5(1)(b) tiegħu,
Billi:
(1)
Bid-Deċiżjoni tal-Kunsill 2014/343/UE (2), l-iffirmar u l-applikazzjoni provviżorja ta' Protokoll Addizzjonali għall-Ftehim bejn il-Komunità Ekonomika Ewropea u r-Renju tan-Norveġja konsegwenti għall-adeżjoni tar-Repubblika tal-Kroazja mal-Unjoni Ewropea ġie approvat
(2)
Il-Protokoll Addizzjonali jipprovdi għal kwota tariffarja ġdida għar-rilaxx għal ċirkolazzjoni libera fl-Unjoni Ewropea ta' ċerti aringi ppreparati li joriġinaw fin-Norveġja.
(3)
Huwa meħtieġ li jiġi emendat ir-Regolament (KE) Nru 992/95 sabiex tiġi implimentata l-kwota tariffarja l-ġdida.
(4)
Il-kwota tariffarja l-ġdida għandha tapplika għal perjodu ta' 12-il xahar. Skont id-Deċiżjoni 2014/343/UE, dan għandu japplika minn dakinhar tal-applikazzjoni provviżorja tal-Protokoll Addizzjonali. Dan ir-Regolament għandu għalhekk jibda japplika mill-istess data.
(5)
Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
ADOTTAT DAN IR-REGOLAMENT:
Artikolu 1
Dan li ġej jiżdied mal-Anness għar-Regolament (KE) Nru 992/95:
“09.0859
ex 1604 12 91
ex 1604 12 99
10
11
19
Aringa, imħawra u/jew ippriservata fil-ħall, fis-salmura
Mill-1.8.2014 sat-31.7.2015
1 400 tunellata netti mingħajr likwidi.
0”
Artikolu 2
Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Japplika mill-1 ta' Awwissu 2014.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, it-30 ta' Ġunju 2014.

Labels: 3
17
18
6